# **PÄDEVUS**

**PÄDEVUSEST - kuidas pädevustunnistuse saab?**

**Väljavõte Eesti Ortodontide Seltsi**

**juhatuse koosoleku protokollist kuupäevaga 28.02.2009**

**Juhatuse esitatud ettepanekud kinnitas EOS-i üldkoosolek 20.06.2009**

**Täiendused juhatuse koosoleku protokollist kuupäevaga 27.11.2009**

**Otsustati alustada ortodontide erialase pädevuse hindamist ning kinnitati pädevuse hindamise protsess koos pädevustunnistuse andmise reeglite ja protseduuridega. EOS on Tervishoiuametis registreeritud erialase pädevuse hindajana; pädevuse hindamine on vabatahtlik.**

**Ortodondid esitavad pädevuskomisjonile järgmised dokumendid:**

**- avalduse esitaja peab olema kantud Terviseameti registrisse, talle on omistatud ortodondi kutse**

**- avaldus (ankeet lehekülje all)**

**- täiendusdokumentide ja eksamitunnistuse koopiad**

**- artiklite koopiad**

**- lektori tegevuse aruanne (teema, kellele orienteeritud, toimumise aeg ja koht).**

**- maksekorralduse koopia: Eesti Ortodontide Seltsi arvele**

**EE512200221026037522**

**- pädevus taotlemine liikmele 15eur, mitte-liikmele 30eur**

**- Pädevuse taotlemine kiirmenetluse korras liikmele 150 EUR, mitte-liikmele 300 EUR. Kiirmenetluse korral võib dokumente saata küll igal ajal, kuid ikkagi kehtib 150 t täienduspunkti reegel viimase 5 aasta jooksul. Kiirmenetluse korral vaadatakse dokumendid läbi viie tööpäeva jooksul.**

**Pädevuse hindamise komisjon koguneb 1 kord aastas, dokumentide esitamise tähtaeg on iga aasta 1.november. Pädevuskomisjoni liikmed vaatavad läbi esitatud dokumendid, kui kõik on nõuetekohane saadetakse arstile pädevustunnistus.**

**2021. aastal esitatavad dokumendid ei tohi olla üle viie aasta vanad: enne 1.oktoobrit 2016 väljastatud dokumente ei arvestata.**

**Pädevusdokumendid palun saata aadressil Väike-Kuke 4b, Pärnu 80018 dr. Mailis Peets või elektrooniliselt:** **mailispeets@gmail.com**

**Pädevuskomisjon lähtub järgmistest hindamise kriteeriumidest:**

**· Pädevuse hindamise periood 5 aastat, arvesse lähevad viimase 5.aasta jooksul kogutud punktid**

**· Maksimaalne mittepraktiseerimise aeg, mille jooksul arst ei kaota oma erialast pädevust on 5 aastat.**

**· Pädevuse säilitamiseks vajalik minimaalne täienduspunktide arv pädevuse hindamise perioodi (5 aasta) jooksul on 150 punkti, sellest 100 punkti peavad olema ortodontia erialaga seotud.**

**· Peale residentuuri lõpueksamit saab taotleda erialast pädevust samal sügisel peale residentuuri lõpetamist**

**Pädevuspunktid:**

* **Täienduskursus (loengud, seminarid, praktilised õppused)**: **1 tund täienduskursusel = 1 täienduspunkt; 1-päevane täienduskursus (kui tundide arv ei ole fikseeritud sertifikaadil) = 8 täienduspunkti**
* **Residentuuri lõpueksam 50 punkti**
* **Eriala eksam mõne Euroopa kolledzi juures 50 punkti**
* **EBO eksam 100 punkti**
* **täienduskursuse loengu pidamine: 1 akadeemiline loengutund = 3 täienduspunkti**
* **suuline ettekanne konverentsil lektorina, loengu pikkus kuni 45 min. 15 punkti, loengu kestus üle 45.minuti 30 punkti**
* **stendiettekanne konverentsil 20 punkti**
* **populaarteaduslik artikkel 10 punkti**
* **teaduslik artikkel Eesti erialaajakirjas (Hammas, Eesti Arst) 30 punkti**
* **teaduslik artikkel rahvusvahelises eelretsenseeritavas ajakirjas 60 punkti**
* **doktoritöö 300 punkti**
* **osalemine õigusakte ja tegevusjuhiseid välja töötavates töögruppides 10 punkti**

**Apellatsiooni esitamise kord: kirjalik pretensioon 1 kuu jooksul.**